 Hogaamiye waxaa calaamadihiisa ka mid ah in marka xaalkaan oo kale jiro uu isugu geeyo taladiisa, aqoontiisa, khibaradiisa iyo hogaanimadiisa sidii colaadaas loo damin lahaa, waxaa kale oo ka mid ah inuu dhamaan qorshayaasha horyaal uu joojiyo, qorshihiisa kowaadna ka dhigto daminta colaada iyo wax ka qabashada hadii dalka ay ku habsato masiibo dabiiciya, hadii booqasho dibada ah ku maqan yahayna soo gaabiyo, waxaa xusid mudan in Raiisul Wasaare Cumar ay u qorshaysnayd inuu ka qayb galo shir ay ka soo qayb galeen in kabadan 70 hogaamiye oo looga hadlayey Cimilada Aduunka kana dhacayey magaalada Paris ee dalka Faransiiska horaantii bishaan, wuxuuna sii hormariyey qaar ka mid ah waftigiisa, balse isagoo muujinaya xilka ka saran shacabkiisa ayuu ka baaqday kulankaas, wuxuna door biday inuu geedaha hoostooda uu ugu kala dab qaado kooxaha ku dagaalamayey Galkacayo, wuxu isu keenay Isimadii gobolka, Culumo udiinkii, Aqoonyahanadii iyo Ganacsatadii si ay uga qayb qaataan daminta colaada, waxaa intaa dheer inuu beesha caalamka isugu yeeray iney Galkacyo yimaadaan, waana markii ugu horaysay ee ay Galkacyo seexdaan 7 habeen oo isku xigta wakiilada beesha caalamku, wuxuu dareensiiyey caalmka hadii aan dhibkaan xal loo helin iney suurta gal tahay inuu hakad galo tashiga 2016. 